Årsmøte IPI Norge 4. juni

**Valgkomiteens innstilling**

Valgkomiteen foreslår følgende kandidater til styret i IPI Norge 2024-2025:

Espen Leirset, Innherred (leder)

Trine Eilertsen, Aftenposten (nestleder)

Eirin Eikefjord, Bergens Tidende (styremedlem)

Mads Yngve Storvik, Romerikes Blad (styremedlem)

Vi innstiller på Espen Leirset som ny leder av IPI Norge, etter at Bjørn Sæbø har gått ut av sin redaktørgjerning og dermed også ut av IPI-styret. Leirset er ansvarlig redaktør i avisa Innherred, og har lang erfaring fra redaksjoner som Trønder-Avisa, Adresseavisen og Teknisk Ukeblad. Han har også jobbet som universitetslektor og har en doktorgrad fra Nord Universitet.

Leirset er medlem i valgkomiteen, men har ikke deltatt i diskusjonene om foreslått styrekabal etter at han klargjorde at han også kunne være kandidat til styreverv.

Som erstatning for Irene Halvorsen, som også går ut av styret, innstiller vi Mads Yngve Storvik (Romerikes Blad) som nytt medlem.

Trine Eilertsen og Eirin Eikefjord har sagt ja til å fortsette i styret som hhv nestleder og styremedlem.

Valgkomiteen har bestått av Katrine Strøm, Hamar Arbeiderblad; Siri Skaalmo, Institutt for Journalistikk og Espen Leirset, Innherred.

For valgkomiteen

Katrine Strøm